**ELŐTERJESZTÉS**

**Körmend Város Önkormányzata Képviselő-testülete 2018. augusztus 30-i ülésére**

**Tárgy:** közétkeztetésre beérkezett ajánlatok elbírálása

Tisztelt Képviselő-testület!

Az Önkormányzat úgy döntött, hogy a 2018. október 1-étől 2020. március 31-g tartó időszakra szóló közétkeztetési feladatok ellátására ajánlatokat kér be.

Az ajánlattételi határidőig az alábbi ajánlatok érkeztek, ismetetve azok megajánlásait (az ajánlatok –nagy terjedelmük miatt - a Titkárságon megtekinthetőek):

|  |  |  |
| --- | --- | --- |
| **Ajánlattevő neve, címe** | **Ajánlattevő ajánlata számszerűsítetten az egyes étkezési típusokra** | **megfelel-e az előírt alkalmassági követelményeknek az ajánlattevő** |
| **Hungast Vital Kft. (Budapest, Ilka u. 31.)** | **Bölcsőde**  reggeli: 219,76 Ft.  tízórai: 118,36 Ft.  ebéd: 575,66 FT.  uzsonna: 212,93 Ft.  **Óvoda**  tízórai: 238,61 Ft.  ebéd: 679,45 FT.  uzsonna: 214 Ft.  **Általános iskola**  tízórai: 243,96 Ft.  ebéd: 702,06 FT.  uzsonna: 222,56 Ft  **Középiskola**  Ebéd: 841,02 Ft. | **igen**   1. Az ajánlattevő a Budapest, III. kerületi Önkormányzat részére 2 éven át teljesített közétkeztetési szolgáltatást jelölte meg referenciamunkaként, melynek értéke 2017-ben nettó 645 386 113 Ft. volt. 2017-ben 821.063 ebédadag került lefőzésre. 2. Az Ajánlattevő rendelkezik a megkívánt 1 fő élelmezésvezetővel (szakmai tapasztalat ideje 7 év) , 3 fő szakáccsal és egy fő dietetikussal, akiket munkaszerződés keretében foglalkoztat. 3. Az ajánlattevő tulajdonosként rendelkezik az ételkiszállítást biztosító járművel. 4. Az Ajánlattevő rendelkezik a közétkeztetéshez szükséges eszközökkel 5. Az Ajánlattevő csatolta a megkövetelt minőségbiztosítási igazolásokat ajánlatához 6. Az Ajánlattevő a tevékenység végzésére jogosult. 7. Az ajánlattevő 2017. évi gazdálkodása pozitív volt, adózás utáni eredménye 183767 e Ft. volt. |
|  |  |  |
| **Junior Vendéglátó Zrt.**  **Budapest, Mester u. 29-31.** | **Bölcsőde**  reggeli: 232,41 Ft.  tízórai: 128,27 Ft.  ebéd: 619,76 FT.  uzsonna: 226,06Ft.  **Óvoda**  tízórai: 252,73 Ft.  ebéd: 731,52 FT.  uzsonna: 227,33Ft.  **Általános iskola**  tízórai: 260,35 Ft.  ebéd: 751,84FT.  uzsonna: 236,22 Ft  **Középiskola**  Ebéd: 910,59 Ft. | **nem**   1. Az ajánlattevő a Békéscsaba, Dr. Réthy Pál Kórház- rendelőintézet részére teljesített közétkeztetési szolgáltatást jelölte meg referenciamunkaként, miközben a felhívás gyermek-, illetve diákétkeztetési, legalább 2 éven át teljesített referenciamunkát követelt meg 2. Az Ajánlattevő rendelkezik a megkívánt 1 fő élelmezésvezetővel (szakmai tapasztalat ideje 7 év) , 3 fő szakáccsal és egy fő dietetikussal, akiket munkaszerződés keretében foglalkoztat. 3. Az ajánlattevő bérlőként rendelkezik az ételkiszállítást biztosító járművel. 4. Az Ajánlattevő rendelkezik a közétkeztetéshez szükséges eszközökkel 5. Az Ajánlattevő csatolta a megkövetelt minőségbiztosítási igazolásokat ajánlatához 6. Az Ajánlattevő a tevékenység végzésére jogosult. 7. Az ajánlattevő 2017. évi gazdálkodása pozitív volt, adózás utáni eredménye 142094 e Ft. volt. |

Így az eljárás során egy db. érvényes ajánlatot kapott az Önkormányzat.

Látható, hogy a közétkeztetés költsége az előző évi teljesített adagszámokhoz viszonyítva az egyetlen érvényes ajánlatot tevő ajánlati ára alapján nettó 151.325.193 Ft-ot tesz ki. Ez az Önkormányzat egyik legjelentősebb működési kiadása évről évre.

Kérem a Testületet, hogy döntsön az ajánlatokról.

**HATÁROZATI JAVASLAT**

1. Körmend Város Önkormányzata Képviselő-testülete úgy dönt, hogy a 2018. október 1-étől 2020. március 31-g tartó időszakra szóló közétkeztetési feladatok ellátására irányulóan kiírt ajánlatkérés során a **Junior Vendéglátó Zrt. (Budapest, Mester u. 29-31.) ajánlatát érvénytelenné nyilvánítja, mivel az ajánlattevő nem csatolt ajánlatához** gyermek-, illetve diákétkeztetési területen szerzett, legalább 2 éven át teljesített referenciamunka ismertetést. (Az ajánlattevő kórházi közétkeztetés kapcsán csatolt ajánlatához referenciamunka ismertetést, amely az Önkormányzat ajánlati felhívása szerint nem elfogadható.)
2. Körmend Város Önkormányzata Képviselő-testülete úgy dönt, hogy a 2018. október 1-étől 2020. március 31-g tartó időszakra szóló közétkeztetési feladatok ellátására irányulóan kiírt ajánlatkérés során érvényesnek fogadja el a Hungast Vital Kft. (Budapest, Ilka u. 31.) ajánlattevő ajánlatát, elfogadva ezzel az ajánlatban szereplő ajánlati árakat.

A Képviselő-testület felhatalmazza a polgármestert arra, hogy a Hungast Vital Kft. (Budapest, Ilka u. 31.) –vel megkösse a közétkeztetési szolgáltatásra irányuló vállalkozási szerződést 2018. október 1-étől 2020. március 31-g tartó időszakra vonatkozóan.

Körmend, 2018. augusztus 23.

**Bebes István**

**polgármester**